CELEX: 32012R0519
Language: hr
Date: 2012-06-19 00:00:00
Title: Uredba Komisije (EU) br. 519/2012 od 19. lipnja 2012. o izmjeni Uredbe (EZ) br. 850/2004 Europskog parlamenta i Vijeća o postojanim organskim onečišćujućim tvarima u pogledu Priloga I.  Tekst značajan za EGP

15/Sv. 21
            
            
               HR
            
            
               Službeni list Europske unije
            
            
               46
            
         32012R0519
   
               L 159/1
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 519/2012
   od 19. lipnja 2012.
   o izmjeni Uredbe (EZ) br. 850/2004 Europskog parlamenta i Vijeća o postojanim organskim onečišćujućim tvarima u pogledu Priloga I.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 850/2004 Europskog parlamenta i Vijeća od 29. travnja 2004. o postojanim organskim onečišćujućim tvarima i izmjeni Direktive 79/117/EEZ (1), a posebno njezin članak 14. stavak 1. i članak 14. stavak 3.,
   budući da:
   
               (1)
            
            
               Uredbom (EZ) br. 850/2004 u pravo Unije prenose se obveze utvrđene u Stockholmskoj konvenciji o postojanim organskim onečišćujućim tvarima (dalje u tekstu „Konvencija”), odobrenoj Odlukom Vijeća 2006/507/EZ od 14. listopada 2004. o sklapanju Stockholmske konvencije o postojanim organskim onečišćujućim tvarima u ime Europske zajednice (2), i u Protokolu o postojanim organskim onečišćujućim tvarima iz 1998. uz Konvenciju o dalekosežnom prekograničnom onečišćivanju zraka iz 1979. (dalje u tekstu „Protokol”), odobrenim Odlukom Vijeća 2004/259/EZ od 19. veljače 2004. o zaključivanju Protokola o postojanim organskim onečišćujućim tvarima uz Konvenciju o dalekosežnom prekograničnom onečišćenju zraka iz 1979., u ime Europske zajednice (3) (dalje u tekstu „CLRTAP”).
            
         
               (2)
            
            
               Na 27. zasjedanju CLRTAP-a održanom od 14. do 18. prosinca 2009. njegovo Izvršno tijelo odlučilo je da se Protokolu dodaju heksaklorobutadien (4), poliklorirani naftaleni (dalje u tekstu „PCN”) i kratkolančani klorirani parafini (5) (dalje u tekstu „ spojevi SCCP”).
            
         
               (3)
            
            
               S obzirom na odluke koje je donio CLTRAP, potrebno je ažurirati dio B Priloga I. Uredbi br. 850/2004 radi uključivanja tri nove navedene tvari u Protokol.
            
         
               (4)
            
            
               Stavljanje na tržište i uporaba spojeva SCCP ograničeni su u Uniji na temelju Priloga XVII. Uredbi (EZ) br. 1907/2006 Europskog parlamenta i Vijeća (6) o registraciji, evaluaciji, autorizaciji i ograničavanju kemikalija (REACH). Postojeće ograničenje spojeva SCCP u Uniji obuhvaća dvije uporabe pa je opseg tog ograničenja puno uži od opsega ograničenja za spojeve SCCP utvrđenog odlukom Izvršnog tijela CLRTAP-a. Ovom Uredbom treba stoga proširiti opseg ograničenja spojeva SCCP u Uniji tako da se zabrani njihova proizvodnja, stavljanje na tržište i uporaba, osim za dvije izuzete primjene.
            
         
               (5)
            
            
               Razinu praga od 1 % koja se u ovoj Uredbi utvrđuje za spojeve SCCP ne bi trebalo smatrati primjenom pojma „nenamjerne prisutnosti kontaminanta u tragovima” iz članka 4. stavka 1. točke (b) Uredbe (EZ) br. 850/2004. Prije no što Komisija može zauzeti jasno stajalište u pogledu razine koja u odnosu na spojeve SCCP odgovara „nenamjernoj prisutnosti kontaminanta u tragovima”, potrebna je dodatna znanstvena analiza.
            
         
               (6)
            
            
               Odstupanja za spojeve SCCP trebala bi, prema potrebi, biti podložna uporabi najboljih dostupnih tehnika. Komisija bi trebala nastaviti preispitivati ta odstupanja i dostupnost sigurnijih aletrnativnih tvari ili tehnologija.
            
         
               (7)
            
            
               Na petom sastanku, održanom od 25. do 29. travnja 2011., Konferencija stranaka Konvencije dogovorila je Odlukom SC-5/3 (7) da se endosulfan doda na popis postojanih organskih onečišćujućih tvari koje, uz određena izuzeća, treba ukloniti u cijelom svijetu.
            
         
               (8)
            
            
               S obzirom na Odluku SC-5/3, dio A Priloga I. Uredbi (EZ) br. 850/2004 potrebno je ažurirati radi uključivanja endosulfana. Međutim, endosulfan podliježe Odluci Komisije 2005/864/EZ od 2. prosinca 2005. o neuvrštenju endosulfana u Prilog I. Direktivi 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar (8). Endosulfan treba stoga upisati u dio A Priloga I. Uredbi (EZ) br. 850/2004 bez izuzećâ budući da se sva izuzeća dozvoljena prema Odluci SC-5/3 odnose na uporabu endosulfana kao sredstva za zaštitu bilja.
            
         
               (9)
            
            
               Potrebno je pojasniti da se na proizvode koji sadrže endosulfan, heksaklorobutadien, PCN ili spojeve SCCP, a proizvedeni su prije ili na dan stupanja na snagu ove Uredbe, zabrana iz članka 3. Uredbe (EZ) br. 850/2004 ne primjenjuje do isteka roka od šest mjeseci računajući od njezinog stupanja na snagu.
            
         
               (10)
            
            
               Isto tako potrebno je pojasniti da se zabrana iz članka 3. Uredbe (EZ) br. 850/2004 ne primjenjuje na proizvode koji endosulfan, heksaklorobutadien, PCN ili spojeve SCCP sadrže prije ili na dan stupanja na snagu ove Uredbe, a već su u uporabi.
            
         
               (11)
            
            
               Potrebno je tehničkom napretku prilagoditi upućivanja na norme CEN koje su trenutačno u izradi u odnosu na perfluorooktansku sulfonsku kiselinu i njezine derivate (PFOS), kako bi se omogućila uporaba drugih metoda analize iste razine uspješnosti.
            
         
               (12)
            
            
               Mjere predviđene ovom Uredbom u skladu su s mišljenjem Odbora osnovanog Direktivom Vijeća 67/548/EEZ (9),
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 850/2004 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. lipnja 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 158, 30.4.2004., str. 7.
   
      (2)  SL L 209, 31.7.2006., str. 1.
   
      (3)  SL L 81, 19.3.2004., str. 35.
   
      (4)  Odluka 2009/1.
   
      (5)  Odluka 2009/2.
   
      (6)  SL L 396, 30.12.2006., str. 1.
   
      (7)  SC-5/3 u kojoj se navodi tehnički endosulfan i s njim povezani izomeri.
   
      (8)  SL L 317, 3.12.2005., str. 25.
   
      (9)  SL 196, 16.8.1967., str. 1.
   PRILOG
   Prilog I. Uredbi (EZ) br. 850/2004 mijenja se kako slijedi:
   
               1.
            
            
               Dio A mijenja se kako slijedi:
               
                           (a)
                        
                        
                           u unosu za perfluorooktansku sulfonsku kiselinu i njezine derivate (PFOS), točka 6. stupca „Posebno izuzeće za vremenski ograničenu uporabu ili druge značajke” zamjenjuje se sljedećim:
                           
                                       „6.
                                    
                                    
                                       Čim su donesene, norme Europskog odbora za normizaciju (CEN) koriste se kao ispitne metode analize za dokazivanje sukladnosti tvari, pripravaka i proizvoda sa stavcima 1. i 2. Sve ostale metode analize za koje korisnik može dokazati ekvivalentnu uspješnost mogu se koristiti kao alternativa za norme CEN.”;
                                    
                                 
                     
                           (b)
                        
                        
                           dodaje se sljedeći unos:
                           
                                       Tvar
                                    
                                    
                                       CAS br.
                                    
                                    
                                       EZ br.
                                    
                                    
                                       Posebno izuzeće za vremenski ograničenu uporabu ili druge značajke
                                    
                                 
                                       „Endoslufan
                                    
                                    
                                       115-29-7
                                       959-98-8
                                       33213-65-9
                                    
                                    
                                       204-079-4
                                    
                                    
                                       
                                                   1.
                                                
                                                
                                                   Stavljanje na tržište i uporaba proizvoda koji kao sastojak sadrže endosulfan, a proizvedeni su 10. srpnja 2012. ili prije, dozvoljava se do 10. siječnja 2013.
                                                
                                             
                                                   2.
                                                
                                                
                                                   Stavljanje na tržište i uporaba proizvoda koji kao sastojak sadrže endosulfan, a proizvedeni su 10. srpnja 2012. ili prije, dozvoljava se.
                                                
                                             
                                                   3.
                                                
                                                
                                                   Članak 4. stavak 2. treći i četvrti podstavak primjenjuje se na proizvode iz stavaka 1. i 2.”
                                                
                                             
                                 
                     
         
               2.
            
            
               U dijelu B dodaju se sljedeći unosi:
               
                           Tvar
                        
                        
                           CAS br.
                        
                        
                           EZ br.
                        
                        
                           Posebno izuzeće za vremenski ograničenu uporabu ili druge značajke
                        
                     
                           „Heksaklorobutadien
                        
                        
                           87-68-3
                        
                        
                           201-765-5
                        
                        
                           
                                       1.
                                    
                                    
                                       Stavljanje na tržište i uporaba proizvoda koji kao sastojak sadrže endosulfan, a proizvedeni su 10. srpnja 2012. ili prije, dozvoljava se do 10. siječnja 2013.
                                    
                                 
                                       2.
                                    
                                    
                                       Stavljanje na tržište i uporaba proizvoda koji kao sastojak sadrže endosulfan, a proizvedeni su 10. srpnja 2012. ili prije, dozvoljava se.
                                    
                                 
                                       3.
                                    
                                    
                                       Članak 4. stavak 2. treći i četvrti podstavak primjenjuje se na proizvode iz stavaka 1. i 2.
                                    
                                 
                     
                           Poliklorirani naftaleni (1)
                           
                        
                        
                            
                        
                        
                            
                        
                        
                           
                                       1.
                                    
                                    
                                       Stavljanje na tržište i uporaba proizvoda koji kao sastojak sadrže poliklorirane naftalene, a proizvedeni su 10. srpnja 2012. ili prije, dozvoljava se do 10. siječnja 2013.
                                    
                                 
                                       2.
                                    
                                    
                                       Stavljanje na tržište i uporaba proizvoda koji kao sastojak sadrže poliklorirane naftalene, a proizvedeni su 10. srpnja 2012. ili prije, dozvoljava se.
                                    
                                 
                                       3.
                                    
                                    
                                       Članak 4. stavak 2. treći i četvrti podstavak primjenjuje se na proizvode iz stavaka 1. i 2.
                                    
                                 
                     
                           Alkeni C10-C13, kloro- (kratkolančani klorirani parafini (SCCP)
                        
                        
                           85535-84-8
                        
                        
                           287-476-5
                        
                        
                           
                                       1.
                                    
                                    
                                       Primjenom odstupanja, proizvodnja, stavljanje na tržište i uporaba tvari ili pripravaka koji sadrže spojeve SCCP u koncentracijama ispod 1 % masenog udjela dozvoljena je.
                                    
                                 
                                       2.
                                    
                                    
                                       Primjenom odstupanja, proizvodnja, stavljanje na tržište i uporaba u sljedećim primjenama dozvoljena je pod uvjetom da države članice najkasnije do 2015. i svake četiri godine nakon toga izvijeste Komisiju o napretku postignutom u otklanjanju spojeva SCCP:
                                       
                                                   (a)
                                                
                                                
                                                   usporivači gorenja u gumi koja se upotrebljava u trakama za transportere i u rudarstvu;
                                                
                                             
                                                   (b)
                                                
                                                
                                                   usporivači gorenja u sredstvima za brtvljene za brane.
                                                
                                             
                                 
                                       3.
                                    
                                    
                                       Stavljanje na tržište i uporaba proizvoda koji kao sastojak sadrže spojeve SCCP, a proizvedeni su 10. srpnja 2012. ili prije, dozvoljava se do 10. siječnja 2013.
                                    
                                 
                                       4.
                                    
                                    
                                       Stavljanje na tržište i uporaba proizvoda koji kao sastojak sadrže spojeve SCCP, a proizvedeni su 10. srpnja 2012. ili prije, dozvoljava se.
                                    
                                 
                                       5.
                                    
                                    
                                       Članak 4. stavak 2. treći i četvrti podstavak primjenjuje se na proizvode iz stavaka 1. i 2.
                                    
                                 Čim postanu dostupne nove informacije o detaljima uporaba i sigurnije zamjenske tvari ili tehnologije, Komisija preispituje odstupanja navedena u točki 2. kako bi se uporabe spojeva SCCP postupno ukinule.
                        
                     
         
      (1)  ‚Poliklorirani naftaleni’ znači kemijski spojevi koji se baziraju na sustavu naftalenskog prstena u kojem je jedan ili više atoma vodika zamijenjeno atomima klora.”